Димитър Донев
Орис

chitanka.info

От никого не чакам нищо

и сам за нищо не скърбя.

Славчо Красински

Нямам нищо. Път — несрета

и от всичко ми додея.

Моят свят — разпети петък —

все през сълзи песни пее.

За кого ли? И едва ли

друг добро за друг да дири.

Само старите кавали

будят сънните баири,

а над тях дъждът обилен

мие звездните олтари.

Ти ли, Боже, с тъмно биле

нощ поръси, ден попари,

та белея и чернея

под небесната обител

с твойта вяра, но за нея

и животът ми пребит е.

Нямам нищо. Път — несрета

и от всичко ми додея.

Моят свят — разпети петък —

все през сълзи песни пее.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.